- Formula 1™ se vede în AntenaPLAY! Nu rata Marele Premiu al Australiei duminică, de la ora 6:00!
Totodată, vor fi intensificări ale vântului în estul, sud-estul ţării şi la munte, iar în cursul zilei de marţi şi în vest. În Bucureşti, vremea se va răci semnificativ, temperaturile din timpul zilei fiind mai mici decât cele specifice perioadei.
Meteorologii anunță ninsori și ploi în mai multe zone ale țării. Cât de tare se strică vremea și ce zone sunt afectate
Administraţia Naţională de Meteorologie (ANM) a emis o informare valabilă de marţi, de la ora 10.00, până joi, la ora 20.00.
Astfel, în intervalul menţionat, temporar vor fi precipitaţii slabe, sub formă de ninsoare în nordul şi centrul Moldovei şi mixte în sudul Moldovei, Dobrogea, cea mai mare parte a Munteniei şi în sudul şi estul Transilvaniei. În Carpaţii Orientali şi Meridionali va ninge local moderat cantitativ (10-15 l/mp) şi se va depune strat nou de zăpadă.
De asemenea, vor fi intensificări ale vântului cu rafale în general de 40-50 km/h în estul, sud-estul ţării şi la munte, iar în cursul zilei de marţi şi în vest.
În zona municipiului Bucureşti, de marţi, de la ora 10.00, până miercuri dimineaţă, vremea se va răci semnificativ, astfel că valorile termice diurne se vor situa sub normele perioadei. Cerul va avea înnorări mai ales ziua, când trecător va ploua slab. Vântul va sufla slab şi moderat, cu uşoare intensificări în prima parte a intervalului. Temperatura maximă se va situa în jurul a 6 grade, iar cea minimă va fi de 1-2 grade.
Începând de miercuri, de la ora 8.00, până joi dimineaţă, valorile termice vor fi în creştere faţă de ziua anterioară şi se vor situa în jurul celor normale pentru această perioadă. Cerul va fi temporar noros şi vor fi posibile ploi de scurtă durată mai ales în a doua parte a zilei. Vântul va sufla slab şi moderat. Temperatura maximă va fi de 11-12 grade, iar cea minimă de 1-2 grade.
Joi, între orele 8.00 şi 20.00, valorile de temperatură se vor menţine apropiate de cele specifice în ultima decadă a lunii martie, cu o maximă de 11-12 grade. Cerul va avea înnorări şi temporar va ploua slab. Vântul va sufla slab şi moderat.
Prognoza meteo 21 martie 2024. Cum e vremea în România și care sunt previziunile ANM pentru astăzi...